b'\n_START_ARTICLE_\nGlobaalietiikka\n_START_PARAGRAPH_\nGlobaalietiikka eli maailmanetiikka on yhteisten arvojen etsimist\xc3\xa4 eri kulttuureista tulevien ihmisten v\xc3\xa4lille. Globaalietiikkaan kuuluu my\xc3\xb6s k\xc3\xa4sitys, ett\xc3\xa4 on olemassa kaikkia ihmisi\xc3\xa4 koskevia perusarvoja. Globaalietiikan on n\xc3\xa4hty tulevan yh\xc3\xa4 merkitt\xc3\xa4v\xc3\xa4mm\xc3\xa4ksi maailman globalisoituessa, jolloin my\xc3\xb6s yhteiseksi tulleiden ongelmien ratkaisemiseen tarvitaan yhteisi\xc3\xa4 arvoja. Globaalietiikka liittyy tiiviisti my\xc3\xb6s uskontodialogiin.'